text: Kvinde brækkede næsen på dørmand
  12 maj 2018 kl. 09.01
  Gæst ville ikke finde sig i at blive bortvist fra restauration
  En 26-årig kvinde sluttede i nat klokken 01.36 sin bytur med at blive anholdt.
  Dørmanden ville bortvise hende fra en restauration i Vestergade i Tønder. Det blev kvinden så vred over, at hun nikkede ham en skalle - og spyttede og slog ham i ansigtet. Dermed fik den 51-årige dørmand brækket sin næse.
  Få kvinder bliver voldsdømt
  Den vrede kvinde blev anholdt og sigtet for vold. Hun blev løsladt efter den natlige afhøring, men kan se frem til at skulle i retten.
  Antallet af voldsdømte kvinder er steget, viser tal fra Danmarks Statistik. En ud af ti voldsdømte er en kvinde.
  